CELEX: 21994D1229(03)
Language: el
Date: 1994-12-02 00:00:00
Title: Απόφαση της Μεικτής Επιτροπής του ΕΟΧ αριθ. 26/94 της 2ας Δεκεμβρίου 1994 για τροποποίηση του παραρτήματος Χ (οπτικοακουστικές υπηρεσίες) της συμφωνίας ΕΟΧ

Avis juridique important

|

21994D1229(03)

Απόφαση της Μεικτής Επιτροπής του ΕΟΧ αριθ. 26/94 της 2ας Δεκεμβρίου 1994 για τροποποίηση του παραρτήματος Χ (οπτικοακουστικές υπηρεσίες) της συμφωνίας ΕΟΧ  

Επίσημη Εφημερίδα αριθ. L 339 της 29/12/1994 σ. 0085 - 0085

ΑΠΟΦΑΣΗ ΤΗΣ ΜΕΙΚΤΗΣ  ΕΠΙΤΡΟΠΗΣ ΤΟΥ ΕΟΧ Αριθ. 26/94 της 2ας Δεκεμβρίου 1994 για τροποποίηση του παραρτήματος X  (οπτικοακουστικές υπηρεσίες) της συμφωνίας ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ, Έχοντας υπόψη: τη συμφωνία για τον Ευρωπαϊκό Οικονομικό Χώρο, όπως προσαρμόσθηκε με το πρωτόκολλο προσαρμογής της  συμφωνίας για τον Ευρωπαϊκό Οικονομικό Χώρο, εφεξής καλούμενης «συμφωνία», και ιδίως το άρθρο 98, Εκτιμώντας ότι πρέπει να ενσωματωθεί στη συμφωνία το ψήφισμα 94/C 181/02 του Συμβουλίου της 27ης  Ιουνίου 1994 σχετικά με το πλαίσιο της κοινοτικής πολιτικής για τις ψηφιακές τηλεοπτικές μεταδόσεις   (1), ΑΠΟΦΑΣΙΖΕΙ: Άρθρο 1 Το ακόλουθο κείμενο προστίθεται στο παράρτημα 10 της συμφωνίας μετά το  σημείο 1 (οδηγία 89/552/ΕΟΚ του Συμβουλίου): «ΠΡΑΞΕΙΣ ΠΟΥ ΘΕΤΟΥΝ ΥΠΟ ΣΗΜΕΙΩΣΗ ΤΑ ΣΥΜΒΑΛΛΟΜΕΝΑ ΜΕΡΗ Τα συμβαλλόμενα μέρη θέτουν υπό σημείωση το περιεχόμενο των ακόλουθων πράξεων: 2.  394 Υ 0702(02): Ψήφισμα 94/C 181/02 του Συμβουλίου της 27ης Ιουνίου 1994 σχετικά με το πλαίσιο  της κοινοτικής πολιτικής για τις ψηφιακές τηλεοπτικές μεταδόσεις (ΕΕ αριθ. C 181 της 2.7.1994, σ.  3).». Άρθρο 2 Τα κείμενα του ψηφίσματος 94/C 181/102 στη φινλανδική, ισλανδική, νορβηγική και σουηδική  γλώσσα, που προσαρτώνται στις αντίστοιχες γλωσσικές εκδόσεις της παρούσας απόφασης, είναι  αυθεντικά. Άρθρο 3 Η παρούσα απόφαση αρχίζει να ισχύει την 1η Φεβρουαρίου 1995, υπό την προϋπόθεση ότι έχουν  πραγματοποιηθεί στη μεικτή επιτροπή του ΕΟΧ όλες οι κοινοποιήσεις που προβλέπονται στο άρθρο 103  παράγραφος 1 της συμφωνίας. Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης  Εφημερίδας των Ευρωπαϊκών Κοινοτήτων. Βρυξέλλες, 2 Δεκεμβρίου 1994. Για τη μεικτή επιτροπή του ΕΟΧ Ο πρόεδρος H. HAFSTEIN